ResearchGate

ResearchGate הוא אתר רשת חברתית מסחרית אירופאית עבור מדענים וחוקרים<ref></ref> לשיתוף מאמרים, למענה על שאלות וליצירת שיתופי פעולה.<ref name="NYTimes 1.16.12"></ref> על פי מחקר מ-2014 של Nature ומאמר מ-2016 ב-Times Higher Education, זוהי הרשת החברתית האקדמית הגדולה ביותר במונחים של משתמשים פעילים,<ref name="THE"></ref><ref name="nature140813"></ref> זאת אף על פי שלשירותים אחרים יש יותר משתמשים רשומים, וסקר מ-2015–2016 מצא שיותר אנשי אקדמיה משתמשים בגוגל סקולר.<ref name="InnovationsSurvey">[https://101innovations.wordpress.com/ Innovations in Scholarly Communication]. 2016. </ref>

בעוד שקריאת מאמרים אינה מצריכה הרשמה, אנשים המעוניינים להיות חברים באתר צריכים להיות בעלי כתובת דוא"ל במוסד מוכר או לקבל אישור ידני כחוקר שפורסם כדי להירשם לחשבון.<ref></ref> לכל אחד מחברי האתר יש פרופיל משתמש ואליו הוא יכול להעלות מחקרים, כולל מאמרים, נתונים, פרקים, תוצאות שליליות, פטנטים, הצעות מחקר, שיטות מחקר, מצגות וקוד מקור תוכנה. משתמשים עשויים גם לעקוב אחר הפעילויות של משתמשים אחרים ולהשתתף איתם בדיונים. משתמשים יכולים גם לחסום אינטראקציות עם משתמשים אחרים.

האתר ספג ביקורת על שליחת הזמנות דוא"ל זבל לא רצויות למחברים של המאמרים הרשומים באתר שנכתבו כך שיראו כאילו הודעות האימייל נשלחו על ידי שאר מחברי המאמרים (נוהג שהאתר אמר שהוא הופסק החל מנובמבר 2016<ref name="invite change"></ref> ) וליצירה אוטומטית של פרופילים לכאורה, עבור מי שאינם משתמשים.<ref name="nature140813" /> מחקר מצא כי נראה כי למעלה ממחצית מהמסמכים שהועלו חשודים כמפרים זכויות יוצרים, משום שהכותבים העלו את גרסת המוציא לאור.<ref name=":0"></ref>

== תכונות ==
הניו יורק טיימס תיאר את האתר כשילוב של פייסבוק, טוויטר ו-LinkedIn.<ref name="NYTimes 1.16.12"></ref> חברי האתר עשויים לעקוב אחר עניין מחקרי, בנוסף לעקוב אחר חברים בודדים אחרים.<ref name="Neal2012"></ref> יש לו אופציה לבלוגים של משתמשים בו הם יכולים לכתוב ביקורות קצרות על מאמרים שנבדקו על ידי עמיתים.<ref name="Neal2012" /> ResearchGate מציע לחברים להתחבר לחוקרים אחרים שיש להם תחומי עניין דומים.<ref name="NYTimes 1.16.12" /> כאשר חבר מפרסם שאלה, היא מועברת לחברים שלפי פרופיל המשתמש שלהם שיש להם מומחיות רלוונטית.<ref name="two"></ref> באתר יש גם חדרי צ'אט פרטיים שבהם משתמשים יכולים לשתף נתונים, לערוך מסמכים משותפים או לדון בנושאים סודיים.<ref name="Crawford2011"></ref> האתר כולל גם לוח דרושים ממוקד מחקר.<ref name="AboutUs"></ref>

ResearchGate מפרסם מדד ברמת המחבר בצורה של "RG Score" מאז 2012.<ref name="rgscorebb">[https://www.researchgate.net/researchgate-updates/removing-the-rg-score Why we’re removing the RG Score (and what’s next)] ResearchGate. 2022.</ref> ציון RG אינו מדד השפעה על ציטוט. ציוני RG דווחו כמתואמים עם מדדים קיימים ברמת המחבר, אך ספגו גם ביקורת כבעלי מהימנות מפוקפקת ומתודולוגיית חישוב לא ידועה.<ref name="CHB"></ref><ref name="Kraker">Kraker, P., & Lex, E. A Critical Look at the ResearchGate Score as a Measure of Scientific Reputation. </ref> במרץ 2022 הודיעה ResearchGate שיסירו את ציון RG לאחר יולי 2022.<ref name="rgscorebb" /> ResearchGate אינה גובה עמלות עבור הצגת תוכן באתר ואינה דורשת ביקורת עמיתים.<ref name="Forbes"></ref>

== היסטוריה ==
ResearchGate נוסדה בשנת 2008<ref name="two"></ref> על ידי הוירולוג ד"ר איג'אד מדיש, המשמש עד עתה כמנכ"ל החברה,<ref name="THE"></ref><ref name="NYTimes 1.16.12"></ref> עם הרופא ד"ר סורן הופמאייר, ומדען המחשב הורסט פיכנשר.<ref name="AboutUs"></ref> האתר התחיל בבוסטון, מסצ'וסטס, ועבר לברלין, זמן קצר לאחר מכן.<ref name="Scott2014"></ref>

סבב הגיוס הראשון של החברה, ב-2010, הובל על ידי חברת ההון סיכון Benchmark.<ref></ref><ref name="Imbert2012"></ref>

לפי הניו יורק טיימס, האתר התחיל עם מעט תכונות, ואז התפתח על סמך משוב של מדענים.<ref name="NYTimes 1.16.12"></ref> מ-2009 עד 2011 גדל מספר המשתמשים באתר מ-25,000 ליותר ממיליון.<ref name="Crawford2011"></ref>

סבב גיוס שני בהובלת קרן המייסדים של פיטר ת'יל הוכרז בפברואר 2012.<ref name="Imbert2012"></ref> ב-4 ביוני 2013, נסגרו הסדרי מימון מסדרה C בסך 35 מיליון דולר ממשקיעים כולל ביל גייטס.<ref></ref><ref></ref>

החברה גדלה מ-12 עובדים ב-2011 ל-120 ב-2014.<ref name="NYTimes 1.16.12"></ref><ref name="Scott2014"></ref> כיום יש בה כ-300 עובדים, כולל צוות מכירות של 100.<ref name="Bloomberg2016"></ref>

המתחרים של ResearchGate כוללים את Academia.edu, Google Scholar ו-Mendeley.<ref name="THE"></ref> ב-2016, על פי הדיווחים, היו ל-Academia.edu יותר משתמשים רשומים (כ-34 מיליון לעומת 11 מיליון<ref name="Bloomberg2016"></ref> ) ותעבורת אינטרנט גבוהה יותר, אך ResearchGate היה גדול יותר באופן משמעותי במונחים של שימוש פעיל על ידי חוקרים.<ref name="THE" /><ref name="nature140813" /> העובדה כי ResearchGate מגבילה את חשבונות המשתמש שלה לאנשים במוסדות מוכרים וחוקרים שפורסמו עשויה להסביר את הפער בשימוש הפעיל, שכן אחוז גבוה מהחשבונות ב-Academia.edu פגומים או לא פעילים.<ref name="THE" /><ref name="nature140813" />

בנובמבר 2015 החברה קיבלה מימון נוסף של 52.6 מיליון דולר ממגוון משקיעים כולל גולדמן זקס, Benchmark Capital, קרן ולקם וביל גייטס, אך לא הודיעה על כך עד פברואר 2017.<ref></ref><ref></ref> ההפסדים גדלו מ-5.4 מיליון אירו ב-2014 ל-6.2 מיליון אירו ב-2015, אך מנכ"ל ResearchGate הביע אופטימיות שהם יגיעו לאיזון בסופו של דבר.<ref name=":1"></ref>

== קבלה ==
מאמר משנת 2009 ב-"ביזנסוויק" דיווח כי ResearchGate היה "קישור בעל פוטנציאל רב עוצמה" בקידום חדשנות במדינות מתפתחות על ידי חיבור מדענים מאותן מדינות עם עמיתיהם במדינות מתועשות.<ref name="bw"></ref> הוא אמר שהאתר הפך פופולרי בעיקר בגלל קלות השימוש בו. עוד נאמר כי ResearchGate היה מעורב במספר שיתופי פעולה בולטים בין מדינות בין מדענים שהובילו להתפתחויות מהותיות.<ref name="bw" />

אף על פי ש-ResearchGate נמצא בשימוש בינלאומי, קליטתו - נכון לשנת 2014 - אינה אחידה, כאשר לברזיל יש משתמשים רבים במיוחד ולסין יש מעט בהשוואה למספר החוקרים המפרסמים.<ref name="doi10.1002/asi.23236"></ref>

== ביקורת ==
ResearchGate ספגה ביקורת מצד משתמשים רבים על החלטתה לא להסיר עברייני מין מורשעים מאתר הרשת החברתית שלה. חוקרים רבים מחקו את חשבונם במחאה מכיוון שסירבו להסיר את החוקר בן לוין (הידוע בכינויו "Research Ben") שהורשע בהפצת פורנוגרפיית ילדים ובעבירות מין בקנדה. לוין ביצע שימוש רב ב-ResearchGate, ופרסם למעלה מ-80 מאמרים, כאשר רובם המכריע עסקו במחקרים סביב פורנוגרפיה של ילדים ופדופילים.<ref></ref>

== קישורים חיצוניים ==

* 
* [https://www.courtlistener.com/docket/7978121/american-chemical-society-v-researchgate-gmbh/ ACS v. ResearchGate GmbH] court case docket

== הערות שוליים ==

קטגוריה:אקדמיה
קטגוריה:אתרי אינטרנט שהושקו ב-2008
קטגוריה:רשתות חברתיות מקוונות